wickkiey/tamil-wikipedia-chunked huggingface dataset:
# ஓட்டுநர் உரிமம் (இந்தியா)

## கோட்பாட்டு சோதனை

ஒரு நபர் தற்காலிக ஓட்டுநர் உரிமத்திற்கு விண்ணப்பிக்கும்போது அடிப்படை ஓட்டுநர் விதிகள் குறித்த சோதனைகள் போக்குவரத்து அதிகரிகளால் நடத்தப்படுகின்றன. இந்தியாவில் கோட்பாட்டு சோதனை அடிப்படை சாலை அடையாள கேள்விகளைக் கொண்டுள்ளது, அவை கார் மற்றும் மோட்டார் சைக்கிள் சோதனைகளுக்கு சமமானவையாகும்.
பலவாய்ப்பு தேர்வு கேள்விகள் - சாத்தியமான பதில்களுடன் 15 கேள்விகள் கேட்கப்படும். குறைந்தது 09 கேள்விகளுக்குச் சரியாக பதிலளிக்க வேண்டும்.
வாய்மொழி அல்லது எழுதப்பட்ட சோதனை (மாநிலத்தைப் பொறுத்து)
கோட்பாடு சோதனை கணினியில் நிறைவடையும். மேலும் கோட்பாடு சோதனையில் தேர்ச்சி பெற இரண்டுமே தேர்ச்சி பெற வேண்டும்.
# ஓட்டுநர் உரிமம் (இந்தியா)

## இதையும் காண்க

- இந்தியாவில் வேக வரம்புகள்
- இந்தியாவின் சாலைவிதி குறியீடுகள்
- இந்தியாவின் அடையாள ஆவணங்கள்
# மாதேஅள்ளி

**மாதேஅள்ளி** (*Madehalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643630. இது மாதேஅள்ளி ஊராட்சிக்கு உட்பட்ட கிராமம்.
# மாதேஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், பென்னாகரத்தில் இருந்து 2 கிலோமீட்டர் தொலைவிலும், சென்னையில் இருந்து 297 கிலோமீட்டர் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
# மாதேஅள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1298, மொத்த மக்கள் தொகைகள் 5388,. இதில் 2773 ஆண்களும் 2615 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# கோகத் சட்டமன்றத் தொகுதி

**கோகத் (சட்டமன்றத் தொகுதி)** (*Gohad Assembly constituency*, தொகுதி எண்:013) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி பிண்டு மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித்தொகுதி ஆகும்.
# கோகத் சட்டமன்றத் தொகுதி

## தற்போதைய சட்டமன்ற உறுப்பினர்

கோகத் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *லால் சிங் ஆர்யா* உள்ளார்.
# இராமகிருஷ்ண மகாபலேஷ்வர் ஹெக்டே

**இராமகிருஷ்ண மகாபலேஷ்வர் ஹெக்டே** (29 ஆகஸ்ட் 1926 - 12 ஜனவரி 2004) என்பவர் ஒரு இந்திய அரசியல்வாதி ஆவார். இவர் கர்நாடகாவின் முதலமைச்சர்களில் பத்தாவது முதல் மந்திரியாக மூன்று தடவைகளில் 1983 மற்றும் 1988க்கு இடையில் பணிபுரிந்து இருக்கிறார். இவர் கர்நாடக சட்டப்பேரவைக்கு 1957, 1962, 1967, 1983, 1985 மற்றும் 1989 ஆகிய வருடங்களிலும்,மாநிலங்களவைக்கு1978-1983 மற்றும் 1996-2002 ஆகிய இரு முறைகளும் தேர்ந்தெடுக்கப்பட்டார். மேலும், இவர்இந்திய அரசின்வர்த்தக மற்றும் தொழில் துறை அமைச்சராக1998 முதல் 1999 வரை பணிபுரிந்துள்ளார்.
# இராமகிருஷ்ண மகாபலேஷ்வர் ஹெக்டே

## ஆரம்ப வாழ்க்கை

ஹெக்டேஉத்தர கன்னடமாவட்டத்தில் காவ்யகா பிராமண குடும்பத்தில் சித்தபுரா என்னும் ஊரில் பிறந்தார். இவருடைய தந்தை மகாபலேஷ்வர். இவருடைய தாயார் சரஸ்வதி அம்மா ஹெக்டே. இவர்கள்சிருங்கேரிபக்கத்தில் உள்ள சிரிமனே கிராமத்தில் வசித்து வந்தார்கள். இவர் தன்னுடைய ஒரு பகுதி கல்வியைவாரணாசியில்உள்ள காசி வித்யாபீடத்தில் முடித்தார். இவர் அலகாபாத் பல்கலைக்கழகத்தில் தன்னுடைய சட்டப்படிப்பு பட்டத்தைப் பெற்றார். இவர் வழக்கறிஞர் தொழில் செய்து வந்தாலும் இவர் 1942ம் ஆண்டு நடைபெற்றவெள்ளையனே வெளியேறுஇயக்கத்தில் கலந்து கொண்டு ஒரு தீவிர காங்கிரசு கட்சி உறுப்பினராக இருந்தார்.
# இராமகிருஷ்ண மகாபலேஷ்வர் ஹெக்டே

## அரசியல் வாழ்க்கை

ஹெக்டே உத்தர கன்னட காங்கிரசு கட்சியின் மாவட்ட தலைவராக 1954 முதல் 1957 வரை இருந்தார். பிறகு 1958-இல் மைசூர் பிரதேசகாங்கிரசு கட்சியின்பொதுச் செயலராக உயர்ந்தார். 1962 வரை அப்பதவியில் இருந்தார்.இவருடைய பெரும்பாலான நிர்வாக அனுபவங்கள்சி.நிஜலிங்கப்பா(1956-58 மற்றும் 1962-68) மற்றும் வீரேந்திர படேல் (1968-71) ஆட்சியில் இருந்த பொது கட்டமைக்கப்பட்டவை. இவர் 1957ஆம் ஆண்டு முதன் முதலாககர்நாடகா சட்டப்பேரவைக்குதேர்ந்தெடுக்கப்பட்டு துணை மந்திரியாக நியமிக்கப்பட்டார். பிற்பாடு இவர் காபினெட் அமைச்சராக உயர்வு பெற்று இளையோர் நலன் மற்றும் விளையாட்டு, கூட்டுறவு, தொழிற்சாலை, திட்டமிடுதல், பஞ்சாயத் ராஜ், செய்தி மற்றும் விளம்பரம், கலால் மற்றும் நிதி போன்ற துறைகளுக்கு 1962-1971 இடைப்பட்ட காலங்களில்அமைச்சராகஇருந்தார். 1969ஆம் ஆண்டில் காங்கிரசு கட்சி இரண்டாக உடைந்த போது இவர் தன்னுடைய வழிகாட்டியான நிஜலிங்கப்பாவினைப் பின்பற்றி, அப்போதைய பிரதம மந்திரியாக இருந்த இந்திரா காந்திக்கு எதிரான பிரிவில் சேர்ந்தார். இவர் 1974 வரை கர்நாடக சட்ட மேலவையில் எதிர்க்கட்சி தலைவராகச் சில வருடங்கள் இருந்தார். 1975 அவசர நிலைகடும் நடவடிக்கையின் போது மற்ற பல மாநில எதிர்க்கட்சி மற்றும் தேசியத்தலைவர்கள் கைது செய்யப்பட்ட போது இவரும் கைது செய்யப்பட்டார். அவசர நிலை தளர்த்தப்பட்ட போது இவர் ஜனதா கட்சியில் சேர்ந்தார். அதன் கர்நாடக மாநில குழுவிற்கு இவர் பொதுச்செயலாளர் ஆனார். 1978-83-இல் இவர் பாராளுமன்றத்தின்மாநிலங்களவைஉறுப்பினராக இருந்தார்.
# தாணுலிங்கேசுவரர் கோயில்

**தாணுலிங்கேசுவரர் கோயில்** இந்தியாவின் தமிழ்நாட்டில் கன்னியாகுமரி மாவட்டம், நாகர்கோயிலுக்கு தெற்கே 7 கி.மீ. தொலைவில் அமைந்துள்ள தெங்கம்புதூர் என்ற ஊரில் உள்ளது. இவ்வூரில் சொக்கநாதர் கோயிலும் காசிவிஸ்வநாதர் கோயிலும் அமைந்துள்ளன. இவ்வூர் பெருமாள் கோயில் சிறப்புற்று விளங்குகிறது. மதுசூதனப் பெருமாள் ஆலயம் மிகவும் பிரபலமானது. கருடனுக்கு மிக முக்கியத்துவம் அளிக்கப்படும் தலமாகும். சித்திரை மாதம் 10ஆம் நாள் சூரிய ஒளி மூலவரின் பாதங்களில் படுகிறது. பங்குனி மாதத்தில் தேரோட்டம் நடைபெறுகிறது.
# புரோட்வா ஆறு

**புரோட்வா ஆறு** (உருசியம்: Протва) என்பது உருசியாவின், கலூகா மாகாணம் மற்றும் மாசுக்கோ மாகாணம் ஆகிய பகுதிகளில் பாயும் ஆக்காவின் இடது துணை ஆறாகும். இந்த ஆற்றின் நீளம் 282 கிலோமீட்டர் (175 மைல்) ஆகும். இது பாயும் வடிநிலப்பகுதி பரப்பளவு 4,620 சதுர கிலோமீட்டர் (1,780 சதுர மைல்) ஆகும்.புரோட்வா ஆறு திசம்பர் முதல் ஏப்ரல் வரை உறைந்து பனிக்கட்டியால் சூளபட்டிருக்கும். இதன் முக்கிய துணை ஆறு லூசா ஆகும். இந்த ஆற்றின் கரையோரம் வெரியா போரோவ்ஸ்க்,புரோட்வினோ மற்றும் ஆப்நின்ஸ்க் ஆகிய நகரங்கள் அமைந்துள்ளன.
# செயேரா

**செயேரா** (*Sheerah*), எபிரெய வேதாகமத்தில் 1 நாளாகமம் (1 குறிப்பேடு) 7:24 இல் மட்டும் குறிப்பிடப்பட்டிருக்கும் ஒரு பெண். அவள் மூன்று நகரங்களைக் கட்டினாள். அவை கீழ்ப்புறமும், மேற்புறமுமான பெத்தோரோன் மற்றும் ஊசேன் சேரா (உசேன்செயேரா) ஆகும்.  
"அவள் ஒரு சக்திவாய்ந்த பெண்மணியாக இருந்திருக்க வேண்டும்" என்று ஹெர்பர்ட் லாக்கர் குறிப்பிடுகிறார். நகரங்களில் ஒன்றான உசேன்செயேரா அவளது பெயரைக் கொண்டுள்ளதாால், அவள் சமூகத்தில் உயர்ந்த இடத்தில் இருந்திருக்க வேண்டும் என்று ஆண்ட்ஜே லாபான் மற்றும் எஹூட் பென் ஸிவி குறிப்பிடுகின்றனர்.
# நேவல் அருவி

**நேவல் அருவி** என்பது ஆஸ்திரேலியாவின் நியூ சவுத் வேல்ஸ், நியூ இங்கிலாந்து பகுதியில் உள்ள ஒரு அருவி ஆகும்.
# நேவல் அருவி

## அமைவிடம்

இந்தஅருவி டாரிரிகோ நகரத்திம் மற்றும் டாரியோ தேசிய பூங்கா ஆகியவற்றுக்கு இடையில் அமைந்துள்ளது. இந்த அருவி குன்றின் வழியே செல்கிறது மேலும் அருவி நீர் பள்ளத்தாக்கின் கீழே பெலங்கர் ஆற்றில் நுழைவதற்கு முன்பு ஒரு ஒற்றைப் பாலத்தின் கீழ் செல்கிறது. நியூவெல் அருவியிலிருந்து சுமார் 50 மீட்டர் (160 அடி) தொலைவில் உள்ள ஒரு சிறிய ஓய்வுப்பகுதியில் இருந்துமக்கள் அருவியைப் பார்க்க முடியும். சுற்றுலா மேசைகள், தங்குமிட கொட்டகை, குப்பைத் தொட்டிகள் இவ்விடத்தில் அமைக்கப்பட்டுள்ளது. பெலிங்கர் பள்ளத்தாக்கிற்கு அருகே நெல் ஃபோல்ட் காட்சிமுனை உள்ளது. [3].  
அருவிக்குச் செல்லும் வழியானது கடும் மழைக்காலங்களில் நீர் சூழும் நிலை ஏற்பட்டு அருவியை அருகில் சென்று பார்க்கும் சந்தர்ப்பத்தை கணிசமாக குறைத்துவிடுகிறது.
# அண்டராள்ளி

**அண்டராள்ளி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம் மாதேஅள்ளி ஊராட்சிக்கு உட்பட்ட ஒரு கிராமம் ஆகும்.
# அண்டராள்ளி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு மொத்த குடியிருப்புகள் 32, மொத்த மக்கள் தொகை 132. இதில் 73 ஆண்களும் 59 பெண்களும் அடங்குவர்.
# பன்னாட்டு கணித அறிவியல் மையம்

**பன்னாட்டு கணித அறிவியல் மையம்** (*International Centre for Mathematical Sciences*) ஐக்கிய இராச்சியத்தின் எடின்பரோ நகரத்தில் அமைந்துள்ளது. இதன் வலைத்தளத் தரவுகளின் படி இந்த மையம் அறிவியல், தொழில் மற்றும் வர்த்தகத்தில் கணிதவியலாளர்கள் மற்றும் பயிற்சியாளர்களை ஆராய்ச்சிப் பட்டறைகள் மற்றும் பிற கூட்டங்களுக்காக ஒன்றிணைக்கும் வகையில் செயல்படுகிறது.  
எடின்பரோ மாவட்டக் குழு, இசுக்காட்லாந்து மேம்பாட்டு முகமை, பன்னாட்டு கோட்பாட்டு இயற்பியல் மையம் ஆகிய அமைப்புகளின் ஆரம்ப ஆதரவுடன், பேராசிரியர் எல்மர் ரீசின் மேற்பார்வையின் கீழ், எடின்பரோ பல்கலைக்கழகம் மற்றும் எரியட்-வாட் பல்கலைக்கழகம் ஆகியவற்றால் 1990 ஆம் ஆண்டில் இந்த மையம் கூட்டாக நிறுவப்பட்டது.  
ஏப்ரல் 1994 ஆம் ஆண்டு ஏப்ரல் மாதத்தில் இயேம்சு கிளார்க் மேக்சுவெல்லின் பிறப்பிடமாகவும், இயேம்சு கிளார்க் மேக்சுவெல் அறக்கட்டளையின் இல்லமாகவும் உள்ள எடின்பரோவில் உள்ள 14 இந்தியா தெரு என்ற முகவரிக்கு இந்த மையம் மாற்றப்பட்டது. 2010 ஆம் ஆண்டில் இது பெரிய நிகழ்வுகளுக்கு இடமளிக்கும் வகையில் 15 தெற்கு கல்லூரி தெருவுக்கு மாற்றப்பட்டது. 2020 ஆம் ஆண்டு வரை, புதிதாக நிறுவப்பட்ட பேய்சு மையத்திற்குள் பன்னாட்டு கணித அறிவியல் மையம் அமைந்துள்ளது.  
தற்போதைய விஞ்ஞான இயக்குநர் (2016 இல் நியமிக்கப்பட்டார்) பேராசிரியர் பால் கிளெண்டினிங் என்பவராவார். பன்னாட்டு கணித அறிவியல் மையம் ஐரோப்பிய கணித சங்கத்தின் உறுப்பினராக உள்ளது.
# பன்னாட்டு கணித அறிவியல் மையம்

## அமைவிடம்

1994 ஆம் ஆண்டு முதல், இயேம்சு கிளார்கு மேக்ஸ்வெல்லின் பிறந்த இடமான 14, இந்தியா தெருவில் உள்ள இயேம்சு கிளார்க் மேக்சுவெல் அறக்கட்டளையின் தங்குமிடத்திலிருந்து இந்த மையம் வாடகைக்கு எடுக்கப்பட்டது. அதிகரித்த செயல்பாடு காரணமாக 2010 ஆம் ஆண்டில் தெற்கு கல்லூரித் தெருவில் மாற்றப்பட்ட தேவாலயத்திற்கு அகற்றப்பட்டது. பின்னர் 2018 ஆம் ஆண்டில் எடின்பரோ பல்கலைக்கழகத்தின் அருகிலுள்ள பேய்சு மையத்தில் அதன் தற்போதைய இடத்திற்கு மாற்றப்பட்டது.
# ஜந்தர் மந்தர்

***ஜந்தர் மந்தர்*** (Jantar Mantar) என்பது, புவியின் அச்சுக்கு இணையாகச் செம்பக்கம் கொண்ட பிரம்மாண்ட செங்கோண முக்கோணவடிவக் கோல் அமைக்கப்பட்டதொரு பகலிரவு சமன்கொண்ட சூரிய மணிகாட்டி ஆகும். இதில் கோலுக்கு இருபுறமும் நிலநடுக்கோட்டின் தளத்திற்கு இணையானதாகவுள்ள ஒரு வட்டக் காற்பகுதி அமைக்கப்பட்டுள்ளது. இது, நேரத்தை அரைநொடித் துல்லியமாகக் கணிப்பதற்கும், சூரியன் மற்றும் வான்சார் பொருட்களின் சரிவைக் கணக்கிடவும் அமைக்கப்பட்ட கருவியாகும்.  
இந்தியாவில், 18 ம் நூற்றாண்டில் ஜெய்ப்பூரில் ஜெய் சிங் அரசரால் ஐந்து ஜந்தர் மந்தர்கள் கட்டப்பட்டன. அவை புதுதில்லி, ஜெய்ப்பூர், உஜ்ஜைன், மதுரா மற்றும் வாரணாசியில் அமைந்துள்ளன.  
இது யுனெஸ்கோவின் உலகப் பாரம்பரியக் களமாகும்.
# கே. ஜி. ராமநாதன்

**கொல்லகுன்ட கோபாலய்யர் இராமநாதன்** (Kollagunta Gopalaiyer Ramanathan) (13 நவம்பர் 1920 – 10 மே 1992) ஒரு இந்திய கணிதவியலாளர் ஆவார். இவர் எண் கோட்பாடு தொடர்பான பணிக்காக நன்கு அறியப்படுகிறார். இவருடைய பங்களிப்புகள் இந்தியாவில் கணிதவியல் ஆய்வு மற்றும் கற்பித்தல் வளர்ச்சிக்கு பயன்பட்டுள்ளது.
# கே. ஜி. ராமநாதன்

## கே. ஜி. இராமநாதனின் தொடக்க கால வாழ்க்கை மற்றும் குடும்பம்

இவர் தென்னிந்தியாவில் ஐதராபாத்தில் பிறந்தார். இவர் தனது இளங்கலை மற்றும் முதுகலைபட்டத்தை முறையே உசுமானியா பல்கலைக்கழகம் மற்றும் சென்னைப் பல்கலைக்கழகம் ஆகிய நிறுவனங்களில் முடித்தார். பின்னர் இவர் பிரின்ஸ்டன் பல்கலைக்கழகம் சென்று தனது முனைவர் பட்டத்தை முடித்தார். இவரது முனைவர் பட்ட வழிகாட்டுநராக எமில் ஆர்ட்டின் இருந்தார். பிரின்ஸ்டனில் இவர் எர்மான் வெய்ல் மற்றும் கார்ல் சீகெல் ஆகியோருடனும் பணியாற்றினார். இதன் பின்னர் இவர் இந்தியா திரும்பிய பின் 1951 ஆம் ஆண்டில் மும்பையின் கொலாபாவில் உள்ள டாட்டா அடிப்படை ஆராய்ச்சி கழகத்தில் குமாரவேலு சந்திரசேகரன் என்பவருடன் இணைந்தார். பிரின்ஸ்டனில் இருந்த சற்றேறக்குறைய இரண்டாண்டு காலகட்டத்தில் இயற்பியல் மேதை ஆல்பர்ட் ஐன்ஸ்டைனின் அண்டை வீட்டுக்காரராக இருந்தார். இவர் ஐன்ஸ்டைனின் பொழுதுபோக்கிற்கு தியாகராஜரின் கர்நாடக இசைப்பாடல்களைப் பாடியதுண்டு.  
இராமநாதன் ஜெயலட்சுமியை மணந்தார். இவர்களுக்கு இரண்டு மகன்கள் இருந்தனர். இவரது தந்தையின் பெயர் கொல்லகுன்டா கோபால் ஐயர் ஆவார். இவரது தாயாரின் பெயர் அனந்தலட்சுமி ஆவார். இவரது தாயார் இவரின் இளவயதிலேயே இறந்து விட்டார்.
# கே. ஜி. ராமநாதன்

## கே. ஜி. இராமநாதனின் தொடக்க கால வாழ்க்கை மற்றும் குடும்பம்

### விருதுகள்

டாட்டா அடிப்படை ஆராய்ச்சி கழகத்தில் 30 ஆண்டுகளுக்கும் மேலாக பணியாற்றிய காலத்தில் செய்த சாதனைகளுக்காக பல்வேறு விருதுகளைப் இராமநாதன் பெற்றுள்ளார். அவை:  
- பத்ம பூசண், 1983
- சாந்தி ஸ்வரூப் பட்நாகர் விருது, 1965
- இந்திய அறிவியல் கழகத்தின் உறுப்பினர்
- இந்திய தேசிய அறிவியல் கழகத்தின் உறுப்பினர்
- டாட்டா அடிப்படை ஆராய்ச்சி கழக மதிப்புமிகு உறுப்பினர்.
# சௌபாட்டியா பசை

**சௌபாட்டியா பசை** (chaubattia paste) உத்திரப் பிரதேசத்தின் சௌபாட்டியா என்ற இடத்தில் உள்ள பழ ஆராய்ச்சி நிலையத்தில், மரத்தின் வெட்டுகாயங்களால் அதற்கு ஏற்படும் பாதிப்புகளில் இருந்து காக்க கண்டுபிடிக்கப்பட்டது ஆகும்.
# சௌபாட்டியா பசை

### தேவையான பொருட்கள்

- காப்பர் கோர்போனட் _ 800 கிராம்,
- சிவப்பு காரியம் (red lead) _ 800 கிராம்,
- லினோலின் (Linseed oil) _ 1 லிட்டர்.  
சௌபாட்டியா பசையானது ஆப்பிள், ஏப்ரிகாட், பீச், பிளம் போன்ற பயிர்களில் கழுத்தழுகல் நோயைக் கட்டுப்படுத்த பயன்படுகிறது.
இது எளிதில் மழை நீரால் அடித்துச் செல்லப்படுவதில்லை. சௌபாட்டியா பசையானது மரத்தின் பகுதியில் தடவி விடும்போது நோயின் தீவிரம் குறைகிறது.  
தமிழ்நாடு வேளாண்மை பல்கலைக்கழகம், திறந்தவெளி மற்றும் தொலைதூரக் கல்வி
இயக்ககம், கோவை வெளியிட்ட பயிர் நோயியல் மற்றும் நூர்புழுவியல் நூல்
# ஆப்பிரிக்க கணித ஒன்றியம்

**ஆப்பிரிக்க கணித ஒன்றியம்** அல்லது யூனியன் கணிதவியல் ஆபிரிக்கன் ஆபிரிக்காவில் கணித வளர்ச்சிக்காக அர்ப்பணிக்கப்பட்ட ஒரு ஆப்பிரிக்க அமைப்பு ஆகும். 1976 ஆம் ஆண்டில் மொராக்கோவின் ரபாத் நகரில், முதல் பான்-ஆப்பிரிக்க காங்கிரஸின் கணிதவியலாளர்கள் ஹென்றி ஹோக் நெல்டென்டன் முதல் ஜனாதிபதி பதவி வகித்தது. [1] அதன் ஆரம்ப வருடங்களில் இன்னொரு முக்கிய நபர் ஜோர்ஜ் சைட்டோட்டி, பின்னர் ஒரு முக்கிய கென்யிய அரசியல்வாதி ஆவார்.  
ஆப்பிரிக்க கணித ஒன்றியம், 2009 ஆம் ஆண்டு முதல் மேரி ஃப்ரான்ஓயிஸ் ஓட்ராராஜோவின் தலைமையில் ஆபிரிக்காவில் கணிதத்தில் பெண்களுக்கு ஆணையம் உள்ளது. [2]  
1978 ஆம் ஆண்டில் இருந்து யூனியன் வெளியிட்டது ஆப்பிரிக்கா மாமாட்டிகா (ISSN 1012-9405), 2009 ஆம் ஆண்டு வரை டவோதா சங்கேர் திருத்தப்பட்டது. [3]
https://en.wikipedia.org/wiki/African_Mathematical_Union
# செம்ஸ்போர்டு பிரபு

**செம்ஸ்போர்டு பிரபு** (1st Viscount Chelmsford), (12 ஆகஸ்டு 1868 – 1 ஏப்ரல் 1933) பிரித்தானியப் பேரரசின் அரசியல்வாதியும், பிரித்தானிய காலனி ஆதிக்க நாடுகளின் ஆளுநரும் ஆவார்.  
செம்ஸ்போர்டு ஆஸ்திரேலியாவின் குயின்ஸ்லாந்து மாகாணத்தின் ஆளுநராகவும், (1905 - 1909), நியூ சௌத் வேல்ஸ் மாகாண ஆளுநராகவும் (1909 – 1913), முதல் உலகப் போருக்குப் பின்னர் 29 பிப்ரவரி 1916ல் கோமறை மன்ற உறுப்பினராக பணியாற்றியவர். பின்னர் பிரித்தானிய இந்தியாவில் 1916 முதல் 1921 முடிய வைஸ்ராயாக பணியாற்றியவர்.  
1919ல் வைஸ்ராய் செம்ஸ்போர்டு, மாண்டேகுவுடன் இணைந்து அறிவித்த மாண்டேகு-செம்ஸ்போர்டு சீர்திருத்தங்களால் நன்கு அறியப்பட்டவர்.  
இவரது சீர்திருத்தங்களின் படி, இந்தியர்களுக்கு அரசியலில் படிப்படியாக பொறுப்புகள் வழங்கப்பட்டது. கிறித்தவர்கள், இசுலாமியர்கள், சீக்கியர்கள், ஆங்கிலோ இந்தியர்களுக்கு அரசுப் பதவிகளில் இட ஒதுக்கீடு வழங்கப்பட்டது.
# செம்ஸ்போர்டு பிரபு

## பின்னணி

இந்திய விடுதலைப் போராட்டங்களை அடக்க வேண்டி, இந்திய வைஸ்ராய் செம்ஸ்போர்டு மார்ச், 1919ல் ரௌலட் சட்டத்தை கொண்டு வந்தார். இச்சட்டப்படி, எவரையும் ஆதாரம் அல்லது விசாராணையின்றி கைது செய்த் சிறையில் அடைக்க முடியும் என்பதால், இச்சட்டத்திற்கு எதிராக இந்தியா முழுவதும் ஒத்துழையாமை இயக்கம் நடைபெற்றது.  
ரௌலட் சட்டதிற்கு எதிராக அமிர்தசரஸ் நகரத்தின் ஜாலியன்வாலா பாக் எனும் தோட்டத்தில் 13 ஏப்ரல் 1919ல் கூடிய மக்களை, ரெசினால்டு டையர் தலைமையிலான ஆங்கிலேயப் படைகள் சுட்டதில், 379 மக்கள் படுகொலை செய்யப்பட்டனர்.  
செம்ஸ்போர்டு ஓய்வு பெறுவதற்கு முன்னர், ஆஸ்திரேலியாவின் நியூ சௌத் வேல்ஸ் மாகாணத்தின் பிரித்தானியப் பேரரசின் தலைமை முகவராக பணியாற்றினார்.
# செம்ஸ்போர்டு பிரபு

## இதனையும் காண்க

- மாண்டேகு-செம்ஸ்போர்டு சீர்திருத்தங்கள்
- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
- கோமறை மன்றம்
# ஹாரன் ஒலி

**ஹாரன் ஒலி** என்பது மோட்டார் வாகனங்களில் பொருத்தப்பட்டுள்ள ஒலி எழுப்பும் கருவியில் இருந்து வெளிப்படுத்தப்படும் ஒலி ஆகும்.  
மனிதர்களால் கிட்டத்தட்ட 20 ஹெர்ட்ஸ் முதல் 20000 ஹெர்ட்ஸ் வரை அதிர்வெண் உள்ள ஒலி அலையை கேட்க முடியும். இதில் குறைந்த அதிர்வெண் உள்ள ஒலியானது குறைந்த சுருதியும் அதிக அதிர்வெண் உள்ள ஒலியானது அதிக சுருதியும் கேட்கும். வாகனங்களில் ஒலி எழுப்பும் ஹார்ன் சத்தமானது, அதை கேட்பவா் ஒருவரையொருவர் நெருங்கும் போது ஒலியின் அதிர்வெண் V1 = V0 ( C+U)/ ( C-U ) என்று தோன்றும். இதில் C என்பது ஒலியின் வேகம், V என்பது உண்மையான அதிர்வெண். எனவே, நெருங்கி வரும்போது உச்சஸ்தாயில் ஒலி கேட்கும். இவை ஒன்றை விட்டு ஒன்று விலகிச் செல்லும்போது, ஒலியின் அதிர்வெண் V2=V0 (C-U)/ (C+U) என்று தோன்றும். அதனால் பேருந்து விலகிச் செல்லும்போது குறைந்த ஸ்தாயில் கேட்கும். இந்த விளைவுக்கு டாப்ளர் விளைவு என்று பெயா். ஹாரனும் கேட்பவரும் ஒரே வாகனத்திலிருந்தால் இரண்டும் ஒரே வேகத்தில் செல்வதால் ஒலியின் அதிர்வெண் V3= V0(C+U)/ (C+U) என்று மாற்றமில்லாமல் தோன்றும்.
# வேடபாளையம்

**வேடபாளையம்** (*Vedapalayam*) என்பது இந்திய நாட்டின் தமிழ்நாடு மாநிலத்தில் காஞ்சிபுரம் மாவட்டத்திலுள்ள உத்திரமேரூா் ஒன்றியத்தில் அமைந்துள்ள உத்திரமேரூா் பேரூராட்சி எல்லைக்கு உட்பட்ட ஊராகும்.  
இக்கிராமம் உத்திரமேரூரில் இருந்து 2 கி.மீ. தொலைவில் அமைந்துள்ளது. வரலாற்றுச் சிறப்பு மிக்க உத்திரமேரூர் கல்வெட்டுக்கு அருகில் உத்திரமேரூா் - வந்தவாசி மாநில நெடுஞ்சாலையில் வேடபாளையம் அமைந்துள்ளது. வைர மேக தடாக ஏரி என்றழைக்கப்படும் உத்திரமேரூா் ஏரியின் கிராமத்திற்கு மிக அருகில் உள்ளது. இந்த ஏரி காஞ்சிபுரம் மாவட்டத்தில் உள்ள இரண்டாவது பெரிய ஏரியாகும். இங்கு ஊராட்சி ஒன்றிய நடுநிலைப்பள்ளி, அங்கன்வாடி, பொது நியாயவிலைக் கடை உள்ளது. அதன் அருகில் தமிழ்நாடு போக்குவரத்து பணிமனை உத்திரமேரூா் கிளையும் பொதுப்பணித்துறை விருந்தினா் மாளிகையும் உள்ளன.
# அனுராதா டி கே

**அனுராதா டி. கே** ஒரு இந்திய விண்வெளித்துறையின் அறிவியலாளர் ஆவார். இவர் இந்திய விண்வெளி ஆய்வு மையத்தின் சிறப்புத் தகவல் தொடர்பு செயற்கைக்கோள்கள் என்ற பிரிவின் திட்ட இயக்குநர் ஆவார். இவர் ஜிசாட்-12 மற்றும் ஜிசாட்-10 செயற்கைக்கோள்களை செலுத்துவதில் பணிப்புரிந்தார். 1982இல் விண்வெளி நிறுவனத்தில் இணைந்த இஸ்ரோவின் மூத்த பெண் விஞ்ஞானியும் மற்றும் செயற்கைக்கோள் திட்ட இயக்குநராக பணியாற்றிய முதல் பெண்ணும் ஆவார்.
>
# அனுராதா டி கே

## இளமைக்காலமும் கல்வியும்

அனுராதா டி. கே மைசூர் மாநிலத்தில் உள்ள (இப்போது கருநாடகம்) பெங்களூரில் இல் பிறந்தார். இவர் பெங்களூரில் உள்ள விஸ்வரேஸ்வரய்யா பொறியியல் கல்லூரியில் மின்னணு துறையில் இளங்கலை பட்டம் பெற்றார்.
# அனுராதா டி கே

## தொழில்

அனுராதா டி. கே. இஸ்ரோ செயற்கைக்கோள் மையத்தில் இந்திய புவியியல்சார் செயற்கைக்கோள் பிரிவு திட்ட இயக்குநராக பணியாற்றுகிறார். இவர் பூகோள-ஒத்திசைவான செயற்கைக்கோள்களின் பிரிவில் பணிபுரிகிறார். இவை தொலைத் தொடர்பு மற்றும் தரவு இணைப்புகள் ஆகியவற்றுக்கு முக்கியமானவை.  
பல இந்திய விண்வெளித் திட்டங்களில் அவர் ஒரு முன்னணி நபராக இருந்துள்ளார். அனுராதாவின் பங்கு, சூலை 15, 2011 அன்று சதீஸ் தவான் விண்வெளி மையத்தில் இருந்து ஜிசாட்-12 தகவல் தொடர்பு செயற்கைக்கோளை உருவாக்கி விண்வெளிக்கு அனுப்பியதே ஆகும், அவர் 20 பொறியாளர்களின் தொழில்நுட்பக் குழுவினை மேற்பார்வையிட்டார். ஜிசாட்-12 உடன் இணைந்து பணியாற்றிய பிறகு, அனுராதா டி. கே. 2012 செப்டம்பர் மாதத்தில் மிகப்பெரிய தகவல் தொடர்பு செயற்கைக்கோளான ஜிசாட்-10 தலைமையேற்று அனுப்பினார்.  
திட்ட இயக்குநராக, அவர் ஜிசாட்-9, ஜிசாட்-17 மற்றும் ஜிசாட்-18 தொடர்பு செயற்கைக்கோள்களை அறிமுகப்படுத்தினார்.
இந்திய தொலைதூர உணர்திறன் நிறுவனம் மற்றும் இந்திய மண்டல ஊடுருவல் செயற்கைகோள் திட்டங்களுக்கான திட்ட மேலாளராக, மண்டல திட்ட இயக்குநராகவும், உதவி இயக்குநராகவும் பணியாற்றியுள்ளார். அவரது சிறப்பு செயற்கைக்கோள் புதுப்பிப்பு அமைப்புகள் ஆகும், இது விண்வெளியில் இருக்கும்போது ஒரு செயற்கைக்கோள் செயல்திறனைக் கண்காணிக்கும்.
# அனுராதா டி கே

## விருதுகள்

- விண்வெளி அறிவியல் துறையில் சிறந்த சேவைகளுக்கான விண்வெளி தங்க பதக்கம் விருது 2003 ல் இந்திய வானியல் சங்கத்தால் வழங்கப்பட்டது.
- 2011ல் தேசிய வடிவமைப்பு மற்றும் ஆராய்ச்சி மன்றம் மூலம் *சுமன் சர்மா* விருது வழங்கப்பட்டது.
- 2012 ல் இந்திய விண்வெளி ஆராய்ச்சி நிறுவனத்தின் சிறப்பு விருது.
- ஜிசாட் -12ல் பணியாற்றியதற்காக குழு தலைவருக்கான விருது இந்திய விண்வெளி ஆராய்ச்சி நிறுவனத்தால் வழங்கப்பட்டது.
# பூதப்பாண்டி பூதலிங்கசுவாமி கோயில்

**பூதலிங்கசுவாமி கோயில்** என்பது கன்னியாகுமரி மாவட்டத்தின் பூதப்பாண்டியில் அமைந்துள்ள சிவாலயமாகும்.  
இக்கோயில் நாகர்கோவிலிலிருந்து வடக்கே 10 கி.மீ தொலைவில் பழையாற்றின் மேற்குக் கரையில் தாடகை மலையின் அடிவாரத்தில் உள்ளது. இக்கோயில் பாண்டிய மன்னர்களால் கட்டப்பட்டது. சுமார் அறுநூறு வருடங்களுக்கு முன் கட்டப்பட்டது என்கின்றனர்.
# பூதப்பாண்டி பூதலிங்கசுவாமி கோயில்

## சந்நிதிகள்

இக்கோயிலில் மூலவர் கிழக்கு நோக்கி காட்சியளிக்கிறார். அம்மன் சிவகாமியம்மை. உள்பிரகாரத்தில் விநாயகர், முருகர், நடராஜர், தட்சிணாமூர்த்தி, சண்டிகேசுவரர் முதலிய சன்னிதிகள் உள்ளன.
# பூதப்பாண்டி பூதலிங்கசுவாமி கோயில்

## அமைப்பு

மூலஸ்தானம் அமைந்துள்ள பாறையைச் சுற்றிலும் எழுப்பட்டிருக்கும் கற்சுவர் ஒரு சிறிய கோட்டையின் தோற்றத்தை கொண்டிருக்கும். கோயிலின் வடக்கே திருக்குளம் உள்ளது. இவ்வாலயத்திற்கு விமானம் இல்லை. செட்டி மண்டபத்தில் இரு துவாரகர்கள் சிலை அமைக்கப்பட்டுள்ளது.
# பூதப்பாண்டி பூதலிங்கசுவாமி கோயில்

## விழாக்கள்

- பௌர்ணமி விசேச பூஜை
- பிரதோஷ வழிபாடு
- அமாவசை கிரிவலம்
- தைமாதத்தில் பிரமோற்சவம்
- ஐப்பசியில் திருக்கல்யாண உற்சவம் நாள்தோறும் ஆறு கால பூஜை நடைபெறுகிறது.
# விலங்கு படுக்கை

பொதுவாக பயன்படுத்தப்படும் ஒரு படுக்கை பொருள்]]
**விலங்குப் படுக்கை** என்பது கால்நடை வளர்ப்பில் கரிமப்பொருட்களைக் கொண்டுள்ள படுக்க ஆகும்.இது விலங்கு ஓய்வாக அல்லது நிலையாக ஓரிடத்தில் இருக்கும் பொழுது தோலின்மேல் உள்ள வெப்ப அழுத்தம் மற்றும் வெப்ப இழப்பு, விலங்குகளின் வாழிடத்தில் உள்ள தூய்மையற்றதன்மை ஆகியவற்றை குறைக்கிறது.
# வளையப்பந்து

**வளையப்பந்து** (Tennikoit) என்பது பூப்பந்தைப் (Tennis) போன்ற ஒரு வகை விளையாட்டாகும் .இதற்கும் பூப்பந்து விளையாடுவதற்கு ஏற்ற ஆடுகளம்போல் ஆடுகளம் தேவை .வளையப்பந்து விளையாடுவதற்கு வட்டமான இரப்பர் வளையப்பந்து அடிப்படைத் தேவையாகும். இந்த விளையாட்டை விளையாடும் இரு விளையாட்டு வீரர்களைப் பிரிக்கும் வகையில், ஒவ்வொருவரும் தனது பிடிப்பை மோதலின்றி பிடிக்க ஆடுகளத்தின் குறுக்கே வலை அமைக்கப்பட்டிருக்கும். வளையப்பந்து குறிப்பாக ஜெர்மனி, தென் ஆப்பிரிக்கா, பிரேசில், இந்தியா, பாகிஸ்தான் மற்றும் பங்களாதேஷ் ஆகிய நாடுகளில் மிகவும் பிரபலமாக உள்ளது. இந்த விளையாட்டு உட்புற மற்றும் வெளிப்புற மைதானங்களில் விளையாடப்படுகிறது.  
இவ்விளையாட்டு பல வகைகளில் விளையாடப்படுகிறது. "ஒற்றையர் பிரிவு" என்பது இரண்டு எதிரெதிர் வீரர்கள் தேவைப்படும் இரண்டு வீரர்கள் மட்டுமே கொண்ட பிரிவாகும். "இரட்டையர் பிரிவு" என்பது நான்கு வீரர்களைக் கொண்ட பிரிவாகும், ஒவ்வொரு அணியும் தலா இரண்டு வீரர்களைக் கொண்ட இரண்டு அணிகள் ஒருவருக்கொருவர் எதிரெதிர் மோதுகின்றன, "கலப்பு இரட்டையர் பிரிவு" போட்டியில், ஒரு ஆண் வீரரும், ஒரு பெண்ணும் இணைந்து அணியை உருவாக்குகிறார்கள்.
# நன்னூல் உரையாசிரியர்கள்

தமிழ் மொழியில் உள்ள இலக்கண நூல்களில் தலையாயது தொல்காப்பியமாகும். அதற்குப் பின் தோன்றிய இலக்கண நூல் பவணந்தி இயற்றிய நன்னூல் இன்றும் சிறப்புப் பெற்று விளங்குகிறது. சுருக்கமும் செறிவும் இந்நூலின் தனிச் சிறப்பியல்புகளாகும்.
# நன்னூல் உரையாசிரியர்கள்

## முதல் உரை

நன்னூலுக்குக் காலந்தோறும் பலர் உரை எழுதியுள்ளனர். ஒவ்வொரு உரைக்கும் தனிச்சிறப்பு இருக்கின்றது. நன்னூலுக்கு முதன் முதலில் தோன்றிய உரை மயிலைநாதர் உரையாகும்.
# நன்னூல் உரையாசிரியர்கள்

## உரையாசிரியர்கள்

- மயிலைநாதர்
- சங்கர நமச்சிவாயர்
- ஆண்டிப்புலவர்
- கூழங்கைத் தம்பிரான்
- இராமநுசக் கவிராயர்
- விசாகப்பெருமாள் ஐயர்
- ஆறுமுக நாவலர்
- சடகோப ராமாநுசாச்சாரியார்
# நன்னூல் உரையாசிரியர்கள்

## இதனையும் காண்க

- நன்னூல் உரைநூல்கள்
- நன்னூல்
- நன்னூற்காண்டிகையுரை (கூழங்கைத் தம்பிரான்)
# பூஜ்யம் (கணிதம்)

கணிதத்தில், பூஜ்யம் (ஜெர்மன்: பூஜ்யம் என்பது "பூஜ்யம்", இது லத்தீன் மொழி: nullus meaning "") [1] என்பது பூஜ்ஜிய உறுப்பினர்களை பூஜ்ஜியத்தில் அல்லது ஒரு பூஜ்ய மதிப்பில் கொண்டிருப்பதற்கான வழிமுறையாகும். சில நேரங்களில் குறியீடு ∅ "பூஜ்யம்" 0 லிருந்து 0 இல் இருந்து வேறுபடுவதற்குப் பயன்படுத்தப்படுகிறது. சில நேரங்களில் அலிஃப் பூஜ்யம் என்று அழைக்கப்படுகிறது.  
பூகோள வெக்டர் இடத்தில் பூஜ்ய வெக்டர் பூஜ்ய வெக்டராக உள்ளது; மின்கோவ்ஸ்கி விண்வெளி போன்ற ஒரு seminormed திசையன் இடத்தில், பூஜ்ய வெக்டர்கள் பொதுவாக, பூஜ்யம் அல்லாதவை. தொகுப்பு கோட்பாட்டில், null செட் பூஜ்ஜிய உறுப்புகள் கொண்ட தொகுப்பு ஆகும்; மற்றும் அளவீட்டு கோட்பாட்டில், ஒரு பூஜ்ய தொகுப்பு என்பது பூஜ்ஜிய அளவிலான ஒரு தொகுப்பு ஆகும்.  
வரைபடத்தின் ஒரு பூஜ்ய இடம் என்பது படத்தின் பூஜ்ய உறுப்புக்குள் (பூஜ்ய உறுப்பு தலைகீழ் படம்) இல் மாற்றியமைக்கப்பட்ட களத்தின் ஒரு பகுதியாகும்.  
புள்ளிவிவரங்களில், பூஜ்ய கற்பிதக் கொள்கையானது, புள்ளிவிவர சான்றுகள் இல்லையெனில் சுட்டிக் காட்டாவிட்டால் ஒரு கருத்தாகும் என்பது உண்மைதான்.
# கரியப்பன அள்ளி

**கரியப்பனஅள்ளி** (*Kariappanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643634. இது பள்ளிப்பட்டி ஊராட்சிக்கு உட்பட்ட ஒரு கிராமம் ஆகும்.
# கரியப்பன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், பென்னாகரத்தில் இருந்து 21 கிலோமீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
# கரியப்பன அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 994, மொத்த மக்கள் தொகைகள் 801,. இதில் 413 ஆண்களும், 388 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 55.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# உத்தம அளவு மக்கள் தொகை கோட்பாடு

'''உத்தம அளவுக்கோட்பாடு:
**மக்கட் தொகையில் ஏற்படும் மாற்றங்களுக்கும் அதன் விளைவாக தலா வருமானத்தில் ஏற்படும் மாற்றங்களுக்கும்மிடையே உள்ளத் தொடர்பினை உத்தம அளவுக்கோட்பாடு வெளிப்படுத்துகிறது. நவீன பொருளியலறிஞர்களான சிட்விக், கேனன்,டால்டன் மற்றும் ராபின்ஸ் போன்றவர்கள் இக்கோட்பாட்டை ஆதரித்தார்கள்.**  
''வரைவிலக்கணமும் பொருளும்: இயற்கை வளங்கள்,மூலதனப் பொருட்களினிருப்பு,மற்றும் தொழில் நுட்ப நிலை ஆகியவற்றிற்கேற்ற சிறந்த மக்கட் தொகையே உத்தம அளவு மக்கள் தொகை எனலாம். இந்த மக்கட்தொகை அளவில் தலா உற்பத்தி (உண்மையான தலா வருமானம்) உச்சத்தில் இருக்கும்.  
வேறு வகையாகக் கூறினால், 'தலா உற்பத்தி உச்சத்தில் இருக்கும் நிலையில் உள்ள மக்கட் தொகையே உத்தம அளவு மக்கள் தொகை எனலாம். உத்தம அளவைவிட மக்கட்தொகை குறைவாக இருப்பின் அது மக்கள் தொகை குறைவாக உள்ள நாடு எனவும்,அதிகமாக இருந்தால், அது மிகை மக்கள் தொகை கொண்ட நாடு எனவும் அழைக்கலாம்.  
விளக்கம்: ஒரு நாட்டில் இயற்கை வளங்களும், மூலதன கருவிகளும், தொழில் நுட்பநிலை ஆகியவை மாறாமல் நிலையாக இருப்பதாகக் கொள்வோம். இவ்வளங்களோடு ஒப்பிட மக்கள் தொகை சிறியதாக இருக்கும் என்போம். மக்கட்தொகை அதிகரிக்குமானால், நாட்டில் தொழிலாளர்களும் அதிகரிப்பர்.மேற்கூறிய நிலையான வளங்களுடன் கூடுதலான தொழிலாளர்கள் சேர தலா உற்பத்தி அதிகரிக்கும். ஆரம்ப கட்டத்தில், சிறப்பு தேர்ச்சி காரணமாகவும், இயற்கை வளங்களை செம்மையாகப் பயன்படுத்துவதாலும் தலா உற்பத்தி வேகமாக அதிகரிக்கும். தொடர்ந்து மக்கள் தொகை அதிகரித்தால், அனைத்து வளங்களும் முழுமையாகப் பயன்படுத்தப்பட்ட ஒரு நிலை உருவாகும். அப்பொழுது தலா வருமானம் உச்சத்தில் இருக்கும். இந்த அளவினையே உத்தம அளவு மக்கட்தொகை என்கிறோம்.  
இதைவிட அதிகமாக மக்கட்த்தொகை அதிகரித்தால் அந்நாடு மிகை மக்கட் தொகை கொண்ட நாடாகக் கருதப்படும்.மேலும் தலா உற்பத்தி குறையத் தொடங்கும். வளங்கலோடு ஒப்பிட அதிக தொழிலாளர்கள் இருப்பது தெரியும். கொடுக்கப்பட்ட வளங்கள் மற்றும் மூலதனப் பொருட்கள் அதிக தொழிலாளர்களிடையே பகிர்ந்து கொள்ளும் போது தனியொருவர்க்கு கிடைக்கும் மூலப்பொருளின் அளவு குறையும். ஆகவே சராசரி உற்பத்தி குறையும். தலா உற்பத்தியின் அளவு குறையும்பொழுது, தலா வருமானம், மக்களின் வாழ்க்கைத் தரம் முதலியனவும் குறையும். மிகை மக்கட்தொகையானது, குறைவான வாழ்க்கைத் தரம், மறைமுக வேலையின்மை, உணவுப் பற்றாக்குறை ஆகியவற்றிற்கு வழி வகுக்கும். குறைவான மக்கட் தொகை, மிகை மக்கட் தொகை இரண்டுமே குறைபாடுகளைக் கொண்டாதாகும். தலா உற்பத்தி உச்ச நிலையில் உள்ள உத்தம அளவு மக்கட்தொகையே ஒரு நாட்டிற்கு மிகச் சிறந்த மக்கட்தொகையாகும்.
# நீடித்த நவீன கரும்பு சாகுபடி

**நீடித்த நவீன கரும்பு சாகுபடி** என்பது நவீன கரும்பு சாகுபடி முறையில் விளைச்சலை அதிகப்படுத்தும் உத்திகளோடு, தண்ணீர் சேமிப்பு குறித்தும் முக்கியத்துவம் அளிக்கப்பட்டும் முறையாகும்.
# நீடித்த நவீன கரும்பு சாகுபடி

### முக்கிய கோட்பாடுகள்

- ஒரு விதைபரு சீவல்களிலிருந்து (BUD CHIPS) நாற்றங்கால் அமைத்தல்
- இளம் ( 25 - 35 நாட்கள் வயதான ) நாற்றுகளை எடுத்து நடவு செய்தல்
- வரிசைக்கு வரிசை 5 அடி இடைவெளியும், நாற்றுக்கு நாற்று 2 அடி இடைவெளியும் பராமரித்தல்,
- சொட்டு நீர்ப் பாசனத்தின் வழி உரமிடுதல்,
- இயற்கை சார்ந்த உரங்கள், பயிர் பாதுகாப்பு மற்றும் பராமரிப்பு முறைகளுக்கு போதிய அளவு முக்கியத்துவம் அளித்தல்,
- ஊடுபயிரிட்டு மண்வளம் மற்றும் மகசூல் அதிகரிக்க வழி செய்தல்,
# நீடித்த நவீன கரும்பு சாகுபடி

### நீடித்த நவீன கரும்பு சாகுபடியின் பயன்கள்

- தண்ணீர் உபயோகிப்பு திறன் கூடுகிறது,
- சரியான அளவு உரங்களை உபயோகிப்பதன் மூலம் பயிர்களுக்கு ஊட்டச்சத்து பராமரிப்பு சிறப்பாக அமைகிறது,
- காற்று மற்றும் சூரிய ஒளி அதிக அளவு பயிர்களுக்கு கிடைக்கிறது. அதனால் கரும்பில் சர்க்கரை கட்டுமானம் அதிகரிக்கிறது.
- மொத்த சாகுபடி செலவு குறைகிறது.
- விவசாயிகளுக்கு ஊடுபயிர் மூலம் இரட்டை வருமானம் கிடைக்கிறது.
- மகசூல் அதிகரிப்பு.  
- வேளாண்மை சார்ந்த தொழில்நுட்பங்கள், நூல் - 2017 ஜூன், வேளாண்மைத் துறை, தர்மபுரி
# மானாமதுரை-விருதுநகர் இருப்புப்பாதை

**மானாமதுரை-விருதுநகர்** (*Manamadurai–Virudhunagar line*) இருப்புப்பாதை தமிழ்நாட்டிலுள்ள விருதுநகர் மற்றும் மானாமதுரை ஆகிய நகரங்களை இணைக்கிறது.
# மானாமதுரை-விருதுநகர் இருப்புப்பாதை

## வரலாறு

மானாமதுரை சந்திப்பிலிருந்து-விருதுநகர் சந்திப்பிற்கு புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது.  
1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.  
67கி.மீ (42மைல்) தூரமுடைய மீட்டர் பாதை வகை இருப்புப்பாதைப் பிரிவான இதில் அருப்புக்கோட்டை, திருச்சுழி மற்றும் நரிக்குடி ஆகிய மூன்று இரயில் நிலையங்களும் அமைந்து பயணிகள் மற்றும் சரக்குப் போக்குவரத்துக்கு மிகவும் உதவியது. 2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இருப்புப்பாதைப் பிரிவு மூடப்பட்டது.  
22 இடங்களில் ஆளில்லா கடக்கும் சாலைகளைக் கொண்ட இந்த இருப்புப்பாதைப் பிரிவானது ஆண்டு சூன் மாதம் 21 ஆம் நாள் போக்குவரவுக்கானப் பாதுகாப்பு ஆய்விற்கு உட்படுத்தப்பட்டது. இறுதியாக செலவழிக்கப்பட்டு, ஐந்து பெரிய பாலங்கள், 145 சிறு பாலங்கள் மற்றும் ஐந்து இரயில் நிலையங்களுடன் கூடிய, விருதுநகர் மற்றும் சிவகங்கை மாவட்டங்களுக்கு இடையிலான இந்த அகலப் பாதைப் பிரிவானது சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.
# உராய்வுமானி

**உராய்வுமானி** (*tribometer*) என்பது உராய்வின் அளவுகளை, குறிப்பாக இரண்டு தொடர்புடைய பரப்புகளுக்கிடையேயான உராய்வுக் குணகம், உராய்வு விசை, தேய்மான அளவு, மற்றும் வளைவு அளவு ஆகியவற்றை அளவிடப் பயன்படும் ஒரு துணைக்கருவியாகும். இது 18 ஆம் நூற்றாண்டின் டச்சு அறிவியலாளர் பீட்டர் வான் முசன்புரூக் என்பவரால் கண்டுபிடிக்கப்பட்டது.  
இது உராய்வுப்பரிசோதனைக்கருவி (*tribotester*) என்று பொதுவான பெயரால் குறிப்பிடப்பட்டுள்ளது. இக்கருவி மூலம் பரிசோதனைகள் செய்யவும், தேய்மானம், உராய்வு மற்றும் உயவு போன்ற உராய்வியலின் பாடங்களை உருவகப்படுத்தவும் பயன்படுத்தப்படுகிறது. இவை பெரும்பாலும் உற்பத்தியாளர்கள் தங்கள் தயாரிப்புகளின் நீண்டகால செயல்திறனைச் சோதித்து ஆய்வு செய்யவும் பயன்படுகிறது. எடுத்துக்காட்டாக, எலும்பியல் உட்பொருட்களை உற்பத்தி செய்யும் உற்பத்தியாளர்கள் உராய்வுப்பரிசோதனைக்கருவிக்கு கணிசமான தொகையை செலவழித்து மனித இடுப்பு மூட்டுகளில் ஏற்படும் இயக்கங்களையும், சக்திகளையும் துல்லியமாக கண்டறிகின்றனர்.
# குறத்தியறை ஒளவையாரம்மன் கோயில்

கன்னியாகுமரி மாவட்டத்தின் பூதப்பாண்டிக்கு வடக்கே குறத்தியறை என்னும் சிற்றூரில் *ஒளவையாரம்மன் கோயில்* உள்ளது. இக்கோயில் சங்ககாலப்புலவர் ஒளவையாருக்கென கட்டப்பட்டது. ஔவையாரை ஔவையாரம்மன் என அம்மனுக்கான பின்னோட்டோடு அழைக்கின்றனர்.
# குறத்தியறை ஒளவையாரம்மன் கோயில்

## சிறப்பு வழிபாடு

ஆடிச் செவ்வாய் கிழமைகளில் ஒளவையாரம்மன் கோயிலில் கூழும் கொழுக்கட்டைகளும் படைக்கப்படுகின்றன.
# குறத்தியறை ஒளவையாரம்மன் கோயில்

## தொன்மம்

குறத்தியறை ஒளவையாரம்மன் கோயிலில் தங்கள் பெண்ணின் திருமணத்திற்கு எட்டு நாட்களுக்கு முன்பு வந்து ஒளவையாருக்கு வழிபாடு நடத்தியிருக்கிறார்கள். அந்த வழிபாடு முடிந்த சில மணி நேரங்களுக்குப் பிறகு ஔவையாரம்மன் சந்நிதியில் ஆபரணங்கள் நிறைந்த தங்க தாம்பாளம் இருந்ததாகவும், ஆபரணங்களை மணமக்களுக்கு அணிவித்து திருமணம் நடத்தியுள்ளனர். பின்பு தாம்பாளத்தை திருமணம் முடிந்த எட்டு நாட்களுக்குப் பிறகு அம்மனுக்கு அர்ச்சனை செய்து திருப்பி வைத்துள்ளார்கள்.  
தட்டினை வைக்கும் போது எடுத்தேன் என அம்மன் அசிரீரியாத கூறுவார். ஒருமுறை இவ்வழக்கத்தை பார்த்தேன் என ஒருவன் கூற அதிலிருந்து இவ்வழக்கம் தடைபட்டதாக கூறுகின்றனர்.
# நீர்க்கடிகாரம்

**நீர்க்கடிகாரம்** (ஆங்கிலம்: Water clock) அல்லது நீர்க்கடிகை என்பது நீரைக் கொண்டு நேரத்தைக் கணக்கிடும் பழமையான ஒரு சாதனமாகும். ஒரு பாத்திரத்திலிருந்து வெளியேறும் நீாின் அளவிலிருந்து நேரத்தை கணக்கிடும் கருவியாக நீர்க்கடிகாரம் உருவாயிற்று.  
அவை பண்டைய எகிப்தில் கண்டுபிடிக்கப்பட்டன. பிளாட்டோ வாழ்ந்த காலத்தில் ( கி.மு 400 ) வழக்கிலிருந்த இக்கருவியில் ஒரு உருளை வடிவ கண்ணாடி பாத்திரம் இருந்தது. இதன் அடிப்பகுதியில் நீா் வெளியேற துளையும் பக்கவாட்டில் குறியீடுகளும் பொறிக்கப்பட்டிருந்தன. துளையின் வழியாக கீழ் வெளியேறும் இந்த பாத்திரத்திலுள்ள நீா்மட்டம் நேரத்தை காட்டியது. ஏதென்ஸ் நகர வழக்காடு மன்றங்களில் இக்கடிகாரம் பயன்படுத்தப்பட்டது என வரலாற்றுச் செய்திகள் கூறுகின்றன.[1] இது கிமு 16 ஆம் நூற்றாண்டில் பாபிலோனிலும் எகிப்திலும் இருந்ததாக அறியப்படுகிறது. இந்தியா, சீனா உள்ளிட்ட உலகின் பிற பகுதிகளிலும் நீர் கடிகாரங்கள் குறித்த ஆரம்ப சான்றுகள் உள்ளன, ஆனால் ஆரம்ப தேதிகள் குறைவாகவே உள்ளன. இருப்பினும், சில ஆசிரியர்கள் சீனாவில் கி.மு 4000 ஆண்டுகளுக்கு முன்பே தண்ணீர் கடிகாரங்கள் தோன்றியதாகக் கூறுகின்றனர்.[2]  
சில நவீன நேரம் காட்டும் கருவிகளும் "நீர் கடிகாரங்கள்" என்று அழைக்கப்படுகின்றன, ஆனால் அவை பண்டைய காலங்களிலிருந்து வேறுபட்டவை. அவற்றின் நேரக்கட்டுப்பாடு ஒரு ஊசல் மூலம் நிர்வகிக்கப்படுகிறது, ஆனால் அவை நீர் சக்கரம் அல்லது அதைப் போன்றவற்றைப் பயன்படுத்தி கடிகாரத்தை இயக்கத் தேவையான சக்தியை வழங்குதல் அல்லது அவற்றின் காட்சிகளில் தண்ணீர் வைத்திருப்பது போன்ற பிற நோக்கங்களுக்காக தண்ணீரைப் பயன்படுத்துகின்றன.
# நீர்க்கடிகாரம்

## பிராந்திய வளர்ச்சி

கிரேக்கர்களும் ரோமானியர்களும் மேம்பட்ட நீர் கடிகார வடிவமைப்பை கொண்டிருந்தனர். பைசான்டியம், சிரியா மற்றும் மெசொப்பொத்தேமியாவில் மேலும் முன்னேற்றங்கள் செய்யப்பட்டன. இது இறுதியில் ஐரோப்பாவிலும் பரவியது. சுயாதீனமாக, சீனர்கள் தங்களது சொந்த மேம்பட்ட நீர் கடிகாரங்களை உருவாக்கி, கொரியா மற்றும் சப்பானுக்கு அனுப்பினர் .  
சில நீர் கடிகார வடிவமைப்புகள் சுயாதீனமாக உருவாக்கப்பட்டன, மேலும் சில அறிவு வர்த்தகத்தின் பரவல் மூலம் மாற்றப்பட்டது. இந்த ஆரம்பகால நீர் கடிகாரங்கள் ஒரு சூரிய மணிகாட்டி மூலம் அளவீடு செய்யப்பட்டன. இன்றைய நேரக்கட்டுப்பாட்டுத் தரங்களுடன் ஒப்பிடக்கூடிய துல்லியமான அளவை ஒருபோதும் எட்டவில்லை என்றாலும், 17 ஆம் நூற்றாண்டு ஐரோப்பாவில் மிகவும் துல்லியமான ஊசல் கடிகாரங்களால் மாற்றப்படும் வரை, நீர் கடிகாரம் ஆயிரக்கணக்கான ஆண்டுகளாக மிகவும் துல்லியமான மற்றும் பொதுவாகப் பயன்படுத்தப்படும் நேரக்கட்டுப்பாட்டு சாதனமாக இருந்தது.
# நீர்க்கடிகாரம்

## பிராந்திய வளர்ச்சி

### பாபிலோன்

பாபிலோனில், நீர் கடிகாரங்கள் வெளிச்செல்லும் வகையாக இருந்தன, அவை உருளை வடிவத்தில் இருந்தன. வானியல் கணக்கீடுகளுக்கு உதவியாக நீர் கடிகாரத்தைப் பயன்படுத்துவது பழைய பாபிலோனிய காலத்திற்கு முந்தையது ( *கி.மு.* 2000 - *சி.* 1600 கி.மு.). மெசொப்பொத்தேமிய பிராந்தியத்தில் எஞ்சியிருக்கும் நீர் கடிகாரங்கள் இல்லை என்றாலும், அவை இருப்பதற்கான பெரும்பாலான சான்றுகள் களிமண் பலகைகளில் எழுதப்பட்டுள்ளான. களிமண் பலகைகளின் இரண்டு தொகுப்புகள், எடுத்துக்காட்டாக, *எனுமா-அனு-என்லில்* (கிமு 1600–1200) மற்றும் முல் அபின் (கிமு 7 ஆம் நூற்றாண்டு). இந்த களிமண் பலகைகளில், இரவு மற்றும் பகல் கடிகாரங்களை குறிக்க நீர் கடிகாரங்கள் பயன்படுத்தப்படுகின்றன.  
இந்த கடிகாரங்கள் தனித்தன்மை வாய்ந்தவை, ஏனெனில் அவை கைகள் (இன்று பொதுவாகப் பயன்படுத்தப்படுகின்றன) போன்ற காட்டிகள் இல்லை. அதற்கு பதிலாக, இந்த கடிகாரங்கள் நேரத்தை "அதிலிருந்து பாயும் நீரின் எடையால்" அளவிடப்படுகின்றன. *க்வா* எனப்படும் திறன் அலகுகளில் இந்த அளவு அளவிடப்பட்டது. .
# நீர்க்கடிகாரம்

## பிராந்திய வளர்ச்சி

### இந்தியா

என் காமேசுவர ராவ் என்ற தொல்லியல் துறை நிபுணர் மொகெஞ்சதாரோவிலுருந்து தோண்டிய பானைகளில் நீர் கடிகாரங்களாகப் பயன்படுத்தினர் கூடும் என்று பரிந்துரைக்கிறார். அவை அடிப்பகுதியில் தட்டப்பட்டு, பக்கத்தில் ஒரு துளையை கொண்டுள்ளது, மேலும் சிவலிங்கத்தின் மேல் புனித நீரை ஊற்ற பயன்படுத்தப்படும் பாத்திரத்திற்கு ஒத்தவையாக இருக்கிறது என்கிறார். என்.நாராஹரி ஆச்சார் மற்றும் சுபாஷ் காக் ஆகியோர் பண்டைய இந்தியாவில் கிமு 2 ஆம் நூற்றாண்டிலிருந்து நீர் கடிகாரம் பயன்படுத்தப்பட்டது பற்றி அதர்வணவேதத்தில் குறிப்பிடப்பட்டுள்ளது என்று கூறுகின்றனர். பௌத்த பல்கலைக்கழகமான நாளந்தாவில், ஒரு நாளைக்கு நான்கு மணிநேரமும், இரவில் நான்கு மணிநேரமும் ஒரு நீர் கடிகாரத்தால் அளவிடப்பட்டது, இந்த கடிகாரம் பல்கலைக்கழக மாணவர்களால் இயக்கப்பட்டது. கணிதவியலாளர் பிரம்மகுப்தர் தனது படைப்பில் *பிரம்மாஸ்புதாசித்தாந்தம் சூர்யசித்தாந்தத்தில்* கொடுக்கப்பட்டுள்ளவற்றுடன் *பொருந்துகிறது* . வானியலாளர் லல்லாச்சார்யா இந்த கருவியை விரிவாக விவரிக்கிறார்.
# தண்டுமலர்கள்

, ஆத்திரேலியா]]  
s growing directly from the trunk]] __NOTOC__  
தண்டு மலர்கள் (Cauliflory) என்பது ஒரு தாவரவியல் சொல் ஆகும். பொதுவாக மலர்கள் தாவர தண்டின் ஒரு சிறப்பு கிளையிலிருந்து தான் தோன்றும். ஆனால் சில தாவரங்களில் மலர்கள் தாவர தண்டிலிருந்து நேரடியாகத் தோன்றுகின்றன. இதுவே தண்டு மலர் என அழைக்கப்படுகிறது.
இவ்வகை அமைப்பு மரம் ஏற முடியாத விலங்குகள் மற்றும் பறவைகள் மூலம் மகரந்தச்சேர்க்கை நடைபெறவும் விதைகள் பரவவும் உதவுகின்றது. இவ்வகைத் தாவரங்களில் கனிகள் பழுக்கும் முன்னரே உதிர்ந்து தரையை அடைந்த பின்னர் தான் பழுக்கின்றன.
# தண்டுமலர்கள்

## எடுத்துக்காட்டு

- பைக்கஸ் ரேசெமொசா
- பைக்கஸ் சன்ச்பாரிக்கா
- பைக்கஸ் சர்
- பைக்கஸ் சைகோமொராஸ்
- சைசிஜியம் மூரி
- சைசிஜியம் கார்மிப்லோரம்
- பலாப்பழம்
- பப்பாளி
# ஆண்டிப்புலவர்

**ஆண்டிப்புலவர்** நன்னூலுக்கு விருத்தப்பாவினால் உரை இயற்றியவர்..இவர் ஆசிரிய நிகண்டும் இயற்றினார். உரையறி நன்னுால் இன்று கிடைக்கவில்லை.
# ஆண்டிப்புலவர்

## வாழ்ந்த காலம்

தொண்டை மண்டலத்தில் செஞ்சிக்கு அருகேயுள்ள ஊற்றங்கால் என்பது ஆண்டிப்புலவரின் பிறப்பிடமும் இருப்பிடமும் ஆகும்..
# ஆண்டிப்புலவர்

## சிறந்த ஆசிரியர்

சிறந்த தமிழறிஞராக விளங்கினார். தந்தையரிடம் கல்வி பயின்ற இவர் கல்வியிற் சிறந்து பலருக்கு ஆசிரியராகத் திகழ்ந்தார்.
# ஆண்டிப்புலவர்

## நன்னுால் சூத்திர விளக்கம்

:செம்மையும் கருமையும் பசுமையும் வெண்மையும்
::திண்மையும் நுண்மையும் யுடனே
:சிறுமையும் பெருமையும் குறுமையும் நெடுமையும்
::தீமையும் துாய்மையும் அலால்
:வெம்மையும் குளிர்மையும் கொடுமையும் கடுமையும்
::மேன்மையும் கீழ்மையும் யும்பின்
:மெய்ம்மையும் வறுமையும் பொய்ம்மையும் வன்மையும்
::மெனமையும் நன்மை யும்சொல்
:ஐம்மையும் பழமையும் புதுமையும் இனிமையும்
::அணிமையும் நிலைமை யும்நேர்
:ஆண்மையும் மும்மையும் ஒருமையும் பன்மையும்
::அறுமையும் இருமையும் மிக்க
:கைம்மையும் கூர்மையும் கேண்மையும் சேண்மையும்
::கடிய வளமையும் இளமையும்
:காணரிய முதுமையும் பண்புப் பகாப்பதம்
::காட்டுமின் னனைய மாதே
# அணுப்போர் குளிர்காலம்

**அணுப்போர் குளிர்காலம்** (Nuclear Winter) என்பது ஒரு முழு அளவு அணுப்போர் நிகழும்போது ஏற்படும் வெடிப்பினாலும் தீக்கனலாலும், பல இலட்சம் டன் துாசுகளும், காியும், புகையும் பூமியைச் சூழும். இதனால் புவிப் பரப்பின் மீது விழும் சூாிய ஆற்றலின் அளவு மிகக் குறையும். இருளும் கடும் குளிரும் புவி முழுவதும் நிலவும். இதன் விளைவாக புவியின் வெப்பச் சமநிலை சீா்குலையும்.  
இந்த அணுப்போாில் தப்பிப் பிழப்பவா்கள் இருள்மயமான கடுங்குளிரை ஏறத்தாழ ஓராண்டுக்கு மேல் எதிா்கொள்ள வேண்டியிருக்கும் என அறிவியலாளா்கள் கணித்துச் சொல்லி இருக்கிறாா்கள்.
# பாலிப்பட்டி

**பாலிப்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம் பாலிப்பட்டி ஊராட்சிக்கு உட்பட்ட ஒரு கிராமம் ஆகும்.
# பாலிப்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. ஆகும். இங்கு மொத்த குடியிருப்புகள் 191, மொத்த மக்கள் தொகைகள் 723,. இதில் 378 ஆண்களும், 345 பெண்களும் அடங்குவர்.
# இந்தியத் தேசிய இயற்பியல் ஆய்வுக்கூடம்

**இந்தியத் தேசிய இயற்பியல் ஆய்வுக்கூடம்** (*National Physical Laboratory of India*) என்பது புது தில்லியில் அமைந்துள்ள இயற்பியல் ஆய்வுக்கூடம் ஆகும். இது இந்தியாவின் அளவீட்டு தர ஆய்வுக்கூடமாக் திகழ்கிறது. இது இந்தியாவில் அனைத்துலக முறை அலகுகள் தரங்களைப் பராமரித்தலுடன் எடைகள் மற்றும் நடவடிக்கைகளின் தேசிய தரங்களைக் கணக்கிடுகிறது.
# இந்தியத் தேசிய இயற்பியல் ஆய்வுக்கூடம்

## வரலாறு

இந்தியத் தேசிய இயற்பியல் ஆய்வுக்கூடம், 1900ஆம் ஆண்டு நிறுவப்பட்டது. இது அறிவியல் மற்றும் தொழிலக ஆய்வு மன்றத்தின் கீழ் அமைக்கப்பட்ட, ஆரம்பகால தேசிய ஆய்வகங்களில் ஒன்றாகும். 1947ஆம் ஆண்டு ச்னவரி 4 ஆம் தேதி ஜவஹர்லால் நேரு தேசிய இயற்பியல் ஆய்வகத்திற்கு அடிக்கல் நாட்டினார். க. சீ. கிருட்டிணன் ஆய்வகத்தின் முதல் இயக்குநராக நியமிக்கப்பட்டார். ஆய்வகத்தின் பிரதான கட்டிடடத்தை 1950 சனவரி 21 அன்று முன்னாள் துணைப்பிரதமர் சர்தார் வல்லபாய் பட்டேல் திறந்து வைத்தார். முன்னாள் பிரதமர் இந்திரா காந்தி, திசம்பர் 23, 1975-ல் ஆய்வகத்தின் வெள்ளி விழா கொண்டாட்டத்தை தொடங்கி வைத்தார்.
# இந்தியத் தேசிய இயற்பியல் ஆய்வுக்கூடம்

## ஆராய்ச்சி திட்டங்கள்

இந்தியத் தேசிய இயற்பியல் ஆய்வுக்கூடம் ஆராய்ச்சியிலும் ஈடுபட்டுள்ளது. தேசிய இயற்பியல் ஆய்வகம் மேற்கொண்டுள்ள முக்கியமான ஆராய்ச்சி நடவடிக்கைகளில் ஒன்று, இந்தியத் தேர்தல்களில் மோசடியான வாக்களிப்பைத் தடுக்க பயன்படுத்தப்படும் அழியாத மையுக்கான இரசாயன கலவையினை உருவாக்கியதாகும். மைசூர் பெயிண்ட்ஸ் மற்றும் வார்னிஷ் லிமிடெட் தயாரித்துள்ள இந்த மை, வாக்காளர் ஏற்கனவே வாக்களித்ததற்கான அடையாளமாக, வாக்காளரின் விரல் நகத்தில் தடவப்படுகிறது.  
இந்தியத் தேசிய இயற்பியல் ஆய்வுக்கூடம் உயிர் உணர்வி மேம்பாட்டில் பணிபுரியும் பிரிவையும் கொண்டுள்ளது. தற்போது இந்தப் பிரிவு முனைவர் சி. சர்மா தலைமையில் செயல்படுகிறது. இந்தப் பிரிவு முதன்மையாக கொலஸ்டிரால், அளவீடு மற்றும் நுண்ணீர்மம் அடிப்படையிலான உயிர் உணர்விகள் உருவாக்கத்தில் கவனம் செலுத்துகிறது. யூரிக் அமிலத்தைக் கண்டறிவதற்கான உயிர் உணர்விகளையும் உருவாக்குகிறது.
# இந்தியத் தேசிய இயற்பியல் ஆய்வுக்கூடம்

## தலைசிறந்த பணியாளர்கள்

இந்தியத் தேசிய இயற்பியல் ஆய்வுக்கூடத்தில் பணிபுரியும்/பணிபுரிந்த ஊழியர்கள் பெற்ற சிறப்புகளும் விருதுகளும்:
# இந்தியத் தேசிய இயற்பியல் ஆய்வுக்கூடம்

## தலைசிறந்த பணியாளர்கள்

### பத்ம பூசண்

- க. சீ. கிருட்டிணன் - 1954
- ஏ. ஆர். வர்மா – 1982
- ஏ. பி. மித்ரா - 1989
- எஸ். கே. ஜோஷி - 2003
# இந்தியத் தேசிய இயற்பியல் ஆய்வுக்கூடம்

## தலைசிறந்த பணியாளர்கள்

### பத்மசிறீ

- எஸ். கே. ஜோஷி – 1991
# இந்தியத் தேசிய இயற்பியல் ஆய்வுக்கூடம்

## தலைசிறந்த பணியாளர்கள்

### சாந்தி ஸ்வரூப் பட்நாகர் விருது

- க. சீ. கிருட்டிணன் - 1958
- ஏ. பி. மித்ரா - 1968
- வினய் குப்தா - 2017
# இந்தியத் தேசிய இயற்பியல் ஆய்வுக்கூடம்

## பிற

காலநிலை மாற்றம் தொடர்பான பருவநிலை மாற்றத்துக்கான பன்னாட்டு அரசுக் குழுவில் ஏ. பி. மித்ரா மற்றும் செம்மேந்திர சர்மா - 2007-ல் அரசுகளுக்கிடையேயான குழுவிற்கான நோபல் அமைதி பரிசு பெற்ற குழுவின் பங்களிப்பாளர்களாகச் செயல்பட்டனர்.
# டெத் நோட்

***டெத் நோட்*** (ஆங்கிலம்: *Death Note* ஜப்பானீஸில்: *デスノート* மொழிபெயர்ப்பு: மரணக்குறிப்பு) என்பது சுகிமி ஓபாவால் எழுதப்பட்ட ஜப்பானிய மங்கா தொடர் மற்றும் தகேஷி ஒபடாவால் விளக்கப்பட்டுள்ளது. இந்த கதை லைட் யாகமி என்ற உயர்நிலைப் பள்ளி மாணவனைப் பின்வருமாறு கூறுகிறது. ரியுக் என்ற ஒரு எமனிடம் இருந்து ஒரு புத்தகத்தை கண்டுபிடிப்பவர், அதன் பயனாளர் பெயர், முகம் தெரிந்தவர் யாரையும் கொல்லும் திறனை வழங்குகிறது. இந்த புத்தகம் பயன்படுத்தி "கடவுள்" என்றும் தூய்மைப்படுத்தப்பட்ட ஒரு உலகத்தை உருவாக்கவும் மற்றும் ஆளவும் லைட் மேற்கொண்ட முயற்சிகளையும், அவரைத் தடுத்து நிறுத்த எல் என்றழைக்கப்படும் ஒரு துப்பறிவாளரின் முயற்சியையும் சுற்றி இந்த மையம் அமைந்துள்ளது.
# டெத் நோட்

## மங்கா மற்றும் அனிமே

டிசம்பர் 2003 முதல் மே 2006 வரை ஷூய்சாவின் மங்கா பத்திரிகையாளர் வீக்லி ஷோன்னன் ஜம்ப் என்பதில் இறப்பு குறிப்பு முதன்முறையாக வரிசைப்படுத்தப்பட்டது. இந்த 108 அத்தியாயங்கள் மே 2004 மற்றும் அக்டோபர் 2006 க்கு இடையில் 12 டாங்கோபோன் தொகுதிகளாக வெளியிடப்பட்டன. 2006 ஆம் ஆண்டு அக்டோபர் 3 ஆம் தேதி ஜப்பானில் ஒளிபரப்பப்பட்ட அனிம் தொலைக்காட்சி தழுவல் ஜூன் 26, 2007. 37 அத்தியாயங்களின் தொகுக்கப்பட்ட, அனிம் மேட்ஹவுஸ் உருவாக்கியது மற்றும் டெட்சுரோ ஆராக்கி இயக்கியது. நிஸ்யோ இஸின் எழுதப்பட்ட தொடரின் அடிப்படையில் ஒரு ஒளி நாவல் 2006 இல் வெளியிடப்பட்டது. கூடுதலாக, நிண்டெண்டோ என பல்வேறு காணொளி விளையாட்டுகள் கொனமி வெளியிட்டன. ஜூன் 17, 2006, நவம்பர் 3, 2006, மற்றும் பிப்ரவரி 2, 2008, மற்றும் 2015 ஆம் ஆண்டில் ஒரு தொலைக்காட்சி நாடகம் ஆகியவற்றில் ஜப்பானில் வெளியிடப்பட்ட மூன்று நேரடி-திரைப்படத் திரைப்படங்களாக இந்தத் தொடர் மாற்றப்பட்டது. "மரண குறிப்பு: புதிய தலைமுறை" 2016 ஆம் ஆண்டில் படம் வெளியிடப்பட்டது. ஆகஸ்ட் 25, 2017 ஆம் ஆண்டுகளில் நெஃப்ஃப்லியில் ஒரு புதிய அமெரிக்க படம் வெளியிடப்பட உள்ளது.  
மரணக்குறிப்பு ஊடகம் வட அமெரிக்காவில் விஸ் மீடியாவால் உரிமம் பெற்றது மற்றும் வெளியிடப்பட்டது, காணொளி விளையாட்டுகள் மற்றும் ஒலிப்பதிவு தவிர. விஸ் மீடியாவுக்கு உரிமம் வழங்குவதற்கு முன்னர் வட அமெரிக்காவில், அனிமேட்டிலிருந்து வரும் அத்தியாயங்கள், முதலில் கனடாவில் உள்ள பயோனிக்ஸ் அனிமேட் பிளாக் மற்றும் அமெரிக்காவில் டிவிடி வெளியீட்டை வெளியிட்ட அடல்ட் ஸ்விமின் மீது ஒளிபரப்பப்பட்டது. 2008 ஆம் ஆண்டில் சில வட அமெரிக்க திரையரங்குகளில், நேரடி காணொளி வெளியீடுகளைப் பெறுவதற்கு முன்னர் நேரடி திரைப்படங்கள் சுருக்கமாக நடித்தன.
# தித்தியோப்பன அள்ளி

**தித்தியோப்பனஅள்ளி** (*Thithiyoppanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643637. இது தித்தியோப்பன அள்ளி ஊராட்சிக்கு உட்பட்டது.
# தித்தியோப்பன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பென்னாகரத்தில் இருந்து 17 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
# தித்தியோப்பன அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1441, மொத்த மக்கள் தொகைகள் 6139. இதில் 3224 ஆண்களும், 2915 பெண்களும் அடங்குவர்.
# படச்சுருள்

**படச்சுருள்** (*Roll film*) என்பது ஒளிப்படம் எடுக்கும்போது படத்தை பதிவு செய்யும் ஒரு சுருளாகும். படச்சுருள் காமிராவில் வைத்து படம் எடுப்பதற்கு முன்பும், பின்பும் அதனை இருட்டில் வைத்திருப்பது அவசியமாகும். ஒளி எதிா்பாராமல் சிறிது விழுந்தாலும் படச்சுருளில் பதிந்துள்ள காட்சி பாதிப்புக்குள்ளாகும். வெள்ளி புரோமைடு பூசப்பட்டுள்ள படச்சுருளில் படம் எடுக்கும்போது விழும் ஒளி, வேதி வினை காரணமாக அதனை வெள்ளியாகக் குறைக்கிறது. அப்போது ஒளிவிழுந்த பகுதியில் வெள்ளி புரோமைடும் காணப்படும். இவ்வாறு படம் எடுக்கப்பட்ட படச்சுருளை இருட்டறையில் வைத்து வேறு சில வேதி கரைசலில் கழுவி சீராக்குதல் ( PROCESSING ) வேண்டும். இந்தப் பணிக்கு பின்பே நமக்குத் தேவையான ஒளிப்படங்கள் கிடைக்கின்றன.  
படச்சுருளில் நிகழ்வது ஒளி வேதியியல் வினையாகும். படச்சுருள் இருட்டறையில் இல்லையெனில் ஒளிவிழக்கூடாத பகுதியில் கூட ஒளிபட்டு வெள்ளி புரோமைடு வேதிவினைபுாிந்து வெள்ளி அணு மட்டுமே மிஞ்சும்.
# சிகரல அள்ளி

**சிகரலஅள்ளி** (*Sigaralahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643638. இது பிளியனூர் ஊராட்சிக்கு உட்பட்டது.
# சிகரல அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பென்னாகரத்தில் இருந்து 10 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
# சிகரல அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1900, மொத்த மக்கள் தொகை 8639. இதில் 4563 ஆண்களும், 4076 பெண்களும் அடங்குவர்.
# கரும்புதோகை உரம்

**கரும்புதோகை உரம்**  
கரும்பு சாகுபடிய்ல் கழிவுப்பொருளாக கிடைக்கும் கரும்பு இலை கரும்புதோகை எனப்படும்.கரும்பு அறுவடைக்குப் பின்னர் இவை பொதுவாக எரித்து சாம்பலாக்கப் படுகின்றன.ஆனால் இவற்றில் கணிசமான அளவு தழை,மணி,சாம்பல் சத்துகள் உள்ளன.இவற்றை முறையாக மட்க வைத்து மதிப்பு மிக்க உரமாக மாற்றலாம்
# வட்டுவனஅள்ளி

**வட்டுவனஅள்ளி** (*Vattuvanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643639. இது வட்டுவனஅள்ளி ஊராட்சிக்கு உட்பட்டது.
# வட்டுவனஅள்ளி

## அமைவிடம்

இந்த ஊர் மாவட்டத் தலைநகரான தருமபுரியிலிருந்து 45 கிலோமீட்டர் தொலைவிலும், பென்னாகரத்தில் இருந்து 55 கிலோமீட்டர் தொலைவிலும் உள்ளது. மேலும் இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
# வட்டுவனஅள்ளி

## மக்கள் வகைப்பாடு

2011 மக்கள்தொகைக் கணக்கெடுப்பின்படி இந்த ஊரில் மொத்த வீடுகள் 1869, மொத்த மக்கள்தொகை 7537 பேர் ஆவர்,. இதில் 3938 பேர் ஆண்களும், 3599 பேர் பெண்களும் அடங்குவர்.
# வட்டுவனஅள்ளி

## ஊரில் உள்ள கோயில்கள்

- வட்டுவனஅள்ளி கதிரி பெருமாள் கோயில்
- வட்டுவன அள்ளி கரக மாரியம்மன் கோயில்
- வட்டுவன அள்ளி கோட்டூர் மாரியம்மன் கோயில்
- வட்டுவன அள்ளி மொரப்பூர் மாரியம்மன் கோயில்
# புதுக்கோட்டை (அரியலூர் மாவட்டம்)

**புதுக்கோட்டை** என்பது தமிழ்நாட்டின் அரியலூர் மாவட்டத்தில் உள்ள அரியலூர் தாலுகாவைச் சேர்ந்த ஒரு கிராமமாகும். இந்த கிராமத்தில் 2001 ஆம் ஆண்டுவரை 1,856 பேருடன் கூடிய சிறிய குடியேற்றத்தை ஏற்படுத்தியது. இந்த கிராமம் திருச்சிராப்பள்ளி மாவட்டம், தஞ்சாவூர் மாவட்டம் மற்றும் அரியலூர் மாவட்ட எல்லைகளின் அருகில் அமைந்துள்ளது.  
புதுக்கோட்டை கிராமம் 1947-இல் நிறுவப்பட்ட கிராம பஞ்சாயத்து நிர்வாகத்தால் நிர்வகிக்கப்படுகிறது. 2011-ஆம் ஆண்டு வரை, இக்கிராமமானது 2.62 சதுர கி.மீ. பகுதியை உள்ளடக்கியது மற்றும் 2,902 மக்கள்தொகையினைக் கொண்டது. கிராமத்திற்கு செல்லும் போக்குவரத்து வழிவகை சாலைகள் ஆகும். அருகாமையிலுள்ள துறைமுகம் 125 கி.மீ., அருகிலுள்ள விமான நிலையம் 47 கி.மீ. தூரங்களில் உள்ளன.  
புதுக்கோட்டை கிராமம் தென்னிந்திய, ரோமன் கத்தோலிக்க மற்றும் தமிழ்நாடு எவாஞ்சலிக்கல் லூதரன் திருச்சபை போன்ற பல்வேறு அமைச்சுக்களால் மூன்று கிறித்துவ தேவாலயங்கள் கிராமத்தினை சுற்றி கட்டப்பட்டுள்ளது. கிறித்துவம் மிகவும் பிரபலமாக உள்ளது. இங்கே ஒரு சிறிய கோவில் தமிழ் இந்து மக்களால் கட்டப்பட்டது.  
இந்த கிராமமானது வளமான காவேரி டெல்டாவின் ஒரு பகுதியாகும். வேளாண் மற்றும் மீன் வளர்ப்பு இந்த கிராமத்தின் முக்கிய தொழில். புதுக்கோட்டை கிராமத்தில் உள்ள வேளாண்மைத் துறையின் முக்கிய அவுட்சோர்ஸ் அரிசி, கரும்பு, காய்கறிகள், பருப்பு மற்றும் பழங்கள்
# புதுக்கோட்டை (அரியலூர் மாவட்டம்)

## புவியியல்

புதுக்கோட்டை கிராமம் தமிழ்நாடு மாநிலத்தில் அரியலூர் மாவட்டத்தில் உள்ள ஒரு கிராம பஞ்சாயத்து ஆகும். இது கொல்லிடம் ஆற்றின் கரையில் அமைந்துள்ளது.
# புதுக்கோட்டை (அரியலூர் மாவட்டம்)

## பள்ளிகள்

புதுக்கோட்டை கிராமத்தில் இரண்டு பள்ளிகள் உள்ளன
- யூனியன் கிரிஸ்துவர் மத்திய பள்ளி
- செயின்ட் மேரியின் ஆரம்ப பள்ளி
# புதுக்கோட்டை (அரியலூர் மாவட்டம்)

## மருத்துவமனைகள்

- ஆர்.சி. நர்சிங் ஹோம் ரோமன் கத்தோலிக்கர்களால் கும்பகோணம் டையசிஸால் பராமரிக்கப்படுகிறது.
# புதுக்கோட்டை (அரியலூர் மாவட்டம்)

## மக்கள் தொகை

2001 ஆம் ஆண்டு மேற்கொள்ளப்பட்ட மக்கள் தொகை கணக்கீட்டின்படி புதுக்கோட்டை கிராமத்தில் 895 ஆண்களும் 963 பெண்களுமாக மொத்த மக்கள் தொகை 1858 ஆகும்
# பருவதனஅள்ளி

**பருவதனஹள்ளி** (Paruvathanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643640. இது பருவதனஹள்ளி ஊராட்சிக்கு உட்பட்டது.